Καλημέρα σας  
  
Σας γνωρίζουμε, από την 30 Ιουν 25 η συνταγογράφηση των επισκέψεων, διαγνωστικών εξετάσεων και ιατρικών πράξεων, των εν ενεργεία στρατιωτικών και ασφαλισμένων υπό αυτών μελών στο ΥΠΕΘΑ, γίνεται μόνο ηλεκτρονικά πλην των παρακάτω περιπτώσεων:  
  
α. Όταν υπάρχει αποδεδειγμένη αδυναμία του ηλεκτρονικού συστήματος της ΗΔΙΚΑ ΑΕ, κατόπιν σχετικής ενημερώσεως.  
β. Για τη συνταγογράφηση των παρακάτω (που δε μπορούν να συνταγογραφηθούν ηλεκτρονικά):  
(1) Αναλώσιμο υγειονομικό υλικό.  
(2) Οδοντιατρικές πράξεις.  
(3) Επιδόματα.  
(4) Νοσηλεία  
γ. Καθώς και για ό,τι άλλο δεν περιλαμβάνεται ακόμη στην ηλεκτρονική συνταγογράφηση.  
  
Η ηλεκτρονική συνταγογράφηση των επισκέψεων, διαγνωστικών εξετάσεων και ιατρικών πράξεων καθώς και η εκτέλεση των παραπεμπτικών εκτελείται για τους ασφαλισμένους στο ΥΠΕΘΑ μέσω της πλατφόρμας της ΗΔΙΚΑ: «[www.e-prescription.gr](http://www.e-prescription.gr/)».  
  
Οι ιδιώτες ιατροί δύνανται να συνταγογραφούν φάρμακα και διαγνωστικές εξετάσεις σε άμεσα ασφαλισμένους στο ΥΠΕΘΑ .  
  
Λόγω τεχνικών προβλημάτων του πληροφοριακού συστήματος που ανέκυψαν και προκειμένου να εξασφαλιστεί η απρόσκοπη εξυπηρέτηση των ασφαλισμένων, παρατείνεται η δυνατότητα χειρόγραφης συνταγογράφησης για την ειδική αγωγή και την φυσικοθεραπεία των ασφαλισμένων του ΥΠΕΘΑ, μέχρι την 1η Οκτ 2025.  
  
Επιπρόσθετα αναφέρεται ότι, η ηλεκτρονική συνταγογράφηση για τις θεραπείες της ειδικής αγωγής είναι εφικτή πλην της ατομικής ψυχοθεραπείας από ορισμένες κατηγορίες ιατρικών ειδικοτήτων. Συνεπώς για το ανωτέρω χρονικό διάστημα η ηλεκτρονική συνταγογράφηση της ειδικής αγωγής συστήνεται στους ιατρούς, έτσι ώστε να καταγράφονται τα όποια προβλήματα και να γίνονται οι απαραίτητες βελτιώσεις, καθώς μετά την 2η Οκτ 2025, δεν θα γίνεται δεκτή η υποβολή χειρόγραφης συνταγογράφησης για την ειδική αγωγή.  
  
Παρακαλούμε για την ενημέρωση όλων των μελών σας.  
  
Η Υπηρεσία μας είναι στη διάθεσή σας για οποιαδήποτε διευκρίνιση.  
  
Σας ευχαριστούμε εκ των προτέρων  
Με εκτίμηση  
Ανθλγος (ΥΓ) Μάρθα Λαβδαίου  
ΜΕΡΥΒ/ΔΥΓ/Τμ. Συμβάσεων  
Τηλ επικ.: 2105382693